CELEX: 32005D0946
Language: hu
Date: 2005-12-23 00:00:00
Title: 2005/946/EK: A Bizottság határozata ( 2005. december 23. ) a 2003/526/EK határozatnak a klasszikus sertéspestis ellen alkalmazott védekezési intézkedések Németország és Szlovákia tekintetében történő módosításáról  (az értesítés a C(2005) 5631. számú dokumentummal történt)   (EGT vonatkozású szöveg)

24.12.2005   
            
            
               HU
            
            
               Az Európai Unió Hivatalos Lapja
            
            
               L 342/100
            
         A BIZOTTSÁG HATÁROZATA
   (2005. december 23.)
   a 2003/526/EK határozatnak a klasszikus sertéspestis ellen alkalmazott védekezési intézkedések Németország és Szlovákia tekintetében történő módosításáról
   (az értesítés a C(2005) 5631. számú dokumentummal történt)
   (EGT vonatkozású szöveg)
   (2005/946/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
   mivel:
   
               (1)
            
            
               Az egyes tagállamokban a klasszikus sertéspestisre vonatkozó egyes védekezési intézkedésekről szóló, 2003. július 18-i 2003/526/EK bizottsági határozatot (2) annak következtében fogadták el, hogy egyes tagállamokban kitört a klasszikus sertéspestisjárvány. A határozat egyes további, a klasszikus sertéspestisre vonatkozó járványvédelmi intézkedéseket állapított meg.
            
         
               (2)
            
            
               Németország tájékoztatta a Bizottságot a betegségnek Észak-Rajna–Vesztfália szövetségi államban a vaddisznóállomány körében tapasztalt legutóbbi kialakulásáról. A rendelkezésre álló járványügyi adatok alapján helyénvaló a járványvédelmi intézkedéseket alkalmazó németországi területekre vonatkozóan olyan módosításokat végrehajtani, hogy azok kiterjedjenek Észak-Rajna–Vesztfália és Rajna-vidék–Pfalz egyes területeire is.
            
         
               (3)
            
            
               A szlovákiai járványügyi helyzet jelentősen javult Nagyszombat állat-egészségügyi és élelmiszerügyi igazgatási körzet területén (amely Nagyszombat, Pöstyén és Holovác körzeteket foglalja magában), valamint Besztercebánya igazgatási körzetben (amely Besztercebánya és Breznyó körzeteket foglalja magában). A 2003/526/EK határozatban ezen területek tekintetében előírt védőintézkedéseket ezért a továbbiakban nem kell alkalmazni.
            
         
               (4)
            
            
               A 2003/526/EK határozatot ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2003/526/EK határozat melléklete helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2005. december 23-án.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (2)  HL L 183., 2003.7.22., 46. o. A legutóbb a 2005/339/EK határozattal (HL L 108., 2005.4.29., 87. o.) módosított határozat.
   
      MELLÉKLET
      
         
            „MELLÉKLET
            I.   RÉSZ
            Németországnak és Franciaországnak a 2., 3., 5., 6., 7. és 8. cikkben említett területei
            1.   Németország:
            
                     
                        A.
                     
                     
                        Rajna-vidék–Pfalz szövetségi államban:
                        
                                    a)
                                 
                                 
                                    a következő körzetek: Bad Dürkheim, Donnersbergkreis és Südliche Weinstraße;
                                 
                              
                                    b)
                                 
                                 
                                    a következő városok: Speyer, Landau, Neustadt an der Weinstraße, Pirmasens és Kaiserslautern;
                                 
                              
                                    c)
                                 
                                 
                                    Alzey-Worms körzetben: a következő helységek: Stein-Bockenheim, Wonsheim, Siefersheim, Wöllstein, Gumbsheim, Eckelsheim, Wendelsheim, Nieder-Wiesen, Nack, Erbes-Büdesheim, Flonheim, Bornheim, Lonsheim, Bermershein vor der Höhe, Albig, Bechenheim, Offenheim, Mauchenheim, Freimersheim, Wahlheim, Kettenheim, Esselborn, Dintesheim, Flomborn, Eppelsheim, Ober-Flörsheim, Hangen-Weisheim, Gundersheim, Bermersheim, Gundheim, Framersheim, Gau-Heppenheim, Monsheim és Alzey;
                                 
                              
                                    d)
                                 
                                 
                                    Bad Kreuznach körzetben: a következő helységek: Becherbach, Reiffelbach, Schmittweiler, Callbach, Meisenheim, Breitenheim, Rehborn, Lettweiler, Abtweiler, Raumbach, Bad Sobernheim, Odernheim a. Glan, Staudernheim, Oberhausen a. d. Nahe, Duchroth, Hallgarten, Feilbingert, Hochstätten, Niederhausen, Norheim, Bad Münster a. Stein-Ebernburg, Altenbamberg, Traisen, Fürfeld, Tiefenthal, Neu-Bamberg, Frei-Laubersheim, Hackenheim, Volxheim, Pleitersheim, Pfaffen-Schwabenheim, Biebelsheim, Guldental, Bretzenheim, Langenlonsheim, Laubenheim, Dorsheim, Rümmelsheim, Windesheim, Stromberg, Waldlaubersheim, Warmsroth, Schweppenhausen, Eckenroth, Roth, Boos, Hüffelsheim, Schloßböckelheim, Rüdesheim, Weinsheim, Oberstreit, Waldböckelheim, Mandel, Hargesheim, Roxheim, Gutenberg és Bad Kreuznach;
                                 
                              
                                    e)
                                 
                                 
                                    Germersheim körzetben: a következő települések: Lingenfeld, Bellheim és Germersheim;
                                 
                              
                                    f)
                                 
                                 
                                    Kaiserslautern körzetben: a következő települések: Weilerbach, Otterbach, Otterberg, Enkenbach-Alsenborn, Hochspeyer, Kaiserslautern-Süd, Landstuhl és Bruchmühlbach-Miesau, valamint a következő helységek: Ramstein-Miesenbach, Hütschenhausen, Steinwenden és Kottweiler-Schwanden;
                                 
                              
                                    g)
                                 
                                 
                                    Kusel körzetben: a következő helységek: Odenbach, Adenbach, Cronenberg, Ginsweiler, Hohenöllen, Lohnweiler, Heinzenhausen, Nussbach, Reipoltskirchen, Hefersweiler, Relsberg, Einöllen, Oberweiler-Tiefenbach, Wolfstein, Kreimbach-Kaulbach, Rutsweiler a.d. Lauter, Rothselberg, Jettenbach és Bosenbach;
                                 
                              
                                    h)
                                 
                                 
                                    Rhein–Pfalz–Kreis körzetben: a következő települések: Dudenhofen, Waldsee, Böhl-Iggelheim, Schifferstadt, Römerberg és Altrip;
                                 
                              
                                    i)
                                 
                                 
                                    Südwestpfalz körzetben: a következő települések: Waldfischbach-Burgalben, Rodalben, Hauenstein, Dahner-Felsenland, Pirmasens-Land és Thaleischweiler-Fröschen, valamint a következő helységek: Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben és Knopp-Labach;
                                 
                              
                                    j)
                                 
                                 
                                    Ahrweiler körzetben: a következő települések: Adenau és Ahrweiler;
                                 
                              
                                    k)
                                 
                                 
                                    Daun körzetben: a következő települések: Nohn és Üxheim.
                                 
                              
                  
                     
                        B.
                     
                     
                        Észak-Rajna–Vesztfália szövetségi államban:
                        
                                    —
                                 
                                 
                                    Euskirchen körzetben: Bad Münstereifel város, Blankenheim település (a következő helységekkel: Lindweiler, Lommersdorf és Rohr), Euskirchen város (a következő helységekkel: Billig, Euenheim, Flamersheim, Kirchheim, Kreuzweingarten, Niederkastenholz, Rheder, Schweinheim, Stotzheim és Wißkirchen), Mechernich város (a következő helységekkel: Antweiler, Harzheim, Holzheim, Lessenich, Rissdorf, Wachendorf és Weiler am Berge), Nettersheim település (a következő helységekkel: Bouderath, Buir, Egelgau, Frohngau, Holzmühlheim, Pesch, Roderath and Tondorf).
                                 
                              
                  2.   Franciaország:
            Alsó-Rajna és Moselle megyékben a Rajnától és a Marne–Rajna-csatornától nyugatra, az A4 autópályától északra, a Szár folyótól keletre, a német határtól, illetőleg Holtzheim, Lingolsheim és Eckbolsheim településektől pedig délre eső területek.
            II.   RÉSZ
            Szlovákiának a 2., 3., 5., 7. és 8. cikkben említett területei
            A következő állat-egészségügyi és élelmiszerügyi igazgatási körzetek területe: Trencsén (amely Trencsén és Bán körzeteket foglalja magában), Privigye (amely Privigye és Simony körzeteket foglalja magában), Puhó (amely csak Illava körzetet foglalja magában), Garamszentkereszt (amely Garamszentkereszt, Zsarnóca és Selmecbánya körzeteket foglalja magában), Zólyom (amely Zólyom, Krupina és Gyetva körzeteket foglalja magában), Losonc (amely Losonc és Poltár körzeteket foglalja magában) és Nagykürtös.”